Liviu Ciulei

Liviu Ciulei (Ioan Liviu, n. 7 iulie 1923, București, România – d. 25 octombrie 2011, München, Germania) a fost regizor, actor, scenograf, arhitect și profesor universitar român. A fost artist emerit (ante 1960).

Biografie 
A studiat teatrul la Conservatorul Regal de Muzică și Teatru din București (1946), apoi arhitectura (1949). A debutat ca actor în 1945, la Teatrul Mic în piesa Încătușarea, după piesa "Animal Kingdom" scrisă de Philip Barry; ulterior s-a alăturat echipei Teatrului Municipal din București, (mai târziu numit Teatrul "Bulandra"), unde a debutat ca regizor în 1957, punând în scenă Omul care aduce ploaia de Richard Nash. În 1961 a devenit celebru pentru o punere în scenă total originală a piesei Cum vă place a lui Shakespeare. A mai montat, printre altele: Opera de trei parale (Bertolt Brecht), O scrisoare pierdută (Ion Luca Caragiale), Azilul de noapte (Maxim Gorki), Leonce și Lena (Georg Büchner), Elisabeta I (Paul Foster).

A fost peste 10 ani director artistic al Teatrului Bulandra, între anii 1963 și 1974, de unde a fost îndepărtat de cenzura comunistă în urma scandalului cu premiera Revizorul, montată de Lucian Pintilie, care a fost interzisă de a mai fi reprezentată după doar câteva spectacole. Sub conducerea sa, Teatrul Bulandra devenise cea mai importantă instituție teatrală a vremii, nu doar în România, acolo lucrând practic în același timp, marii regizori de teatru David Esrig, Lucian Pintilie și Radu Penciulescu.

În perioada regimului comunist, Liviu Ciulei a fost urmărit și denunțat la Securitate de către Ion Besoiu și a avut reclamații făcute de către Radu Beligan la aceeași instituție. Liviu Ciulei a debutat în SUA în 1974, la Arena Stage din Washington D.C.

A părăsit România în anul 1980 și a lucrat în multe țări din Europa, precum și în Statele Unite ale Americii, Canada și Australia. A fost director artistic al teatrului Tyrone Guthrie din Minneapolis, Minnesota (Statele Unite), iar din 1986, profesor de teatru la Universitatea Columbia și Universitatea din New York din orașul New York. S-a întors în țară după 1989, regizând o serie de piese celebre. A fost numit Director de Onoare al Teatrului Bulandra.

A realizat scenografia a 125 de spectacole.

Ca arhitect, în afara scenografiilor majorității pieselor regizate de el, Liviu Ciulei a contribuit la reconstrucția auditoriului Teatrului Bulandra, precum și a altor teatre, ca sălile Studio ale teatrelor din Târgu Mureș și Pitești.

A fost căsătorit cu marea actriță Clody Berthola, cu scenografa Ioana Gǎrdescu și cu jurnalista Helga Reiter. Fiul celei de-a treia soții (al unui scriitor din fosta RDG), regizorul Thomas Ciulei, a devenit fiul lui adoptiv. 
Trupul său a fost incinerat.

Premii, ordine și distincții 
 Ordinul Muncii clasa a II-a (1964)
 Ordinul Meritul Cultural clasa a II-a (1967) „pentru merite deosebite în domeniul artei dramatice”
 Ordinul Meritul Cultural clasa I (1971) „pentru merite deosebite în opera de construire a socialismului, cu prilejul aniversării a 50 de ani de la constituirea Partidului Comunist Român”
 Premiul pentru regie, la Festivalul de la Cannes, 1965, pentru filmul Pădurea spânzuraților
 Globul de Cristal, Karlovy Vary, 1969, pentru filmul Valurile Dunării
 Premiul UNITER, 1996
 Premiul de Excelență UNITER, 2001 
 Premiul de Excelență în cinematografia română, 2002
 Membru de onoare al Ordinului Arhitecților, 2006
 Premiul Tony

Regie de teatru 
 "Clipe de viață", de William Saroyan, regia artistică

La Teatrul "Bulandra" / Municipal 
 Nebuna din Chaillot, de Jean Giraudoux, (1957)
 "Omul care aduce ploaia", de Richard Nash, (1957)
 "Azilul de noapte", de Maxim Gorki, (1958)
 "Sfânta Ioana", de George Bernard Shaw, (1958)
 "Cum vă place", de William Shakespeare, (1961)
 "Intrigă și iubire", de Friedrich Schiller (1965)
 "Opera de trei parale", de Bertolt Brecht, (1969)
 "Leonce și Lena", de Georg Büchner, (1970)
 "Play Strindberg", de Friedrich Dürenmatt (1971)
 "O scrisoare pierdută", de Ion Luca Caragiale
 "Macbeth", de William Shakespeare
 "Furtuna", de William Shakespeare
 "Moartea lui Danton", de Georg Büchner
 "Visul unei nopți de vară", de William Shakespeare, (1991)
 Deșteptarea primăverii (1991)
 "Hamlet", de William Shakespeare, (2000)
 "Șase personaje în căutarea unui autor", de Luigi Pirandello, (2005)
 "Henric al IV-lea", de Luigi Pirandello, (2005)

La Guthrie Theatre 
 "Cum vă place", de William Shakespeare, (1981)
 "Eve of Retirement", de Thomas Bernhard, (1981)
 "Furtuna", de William Shakespeare, (1981)
 "Peer Gynt", de Henrik Ibsen, (1982)
 "Requiem for a Nun", de William Faulkner, (1982)
 "Threepenny Opera", de Bertolt Brecht și Kurt Weill, (1983)
 "Twelfth Night", de William Shakespeare, (1984)
 "Three Sisters", de Anton Cehov, (1984)
 "Visul unei nopți de vară", de William Shakespeare, (1985)
 "The Bacchae", de Euripide, (1987)
 "The Broken Jug", de Heinrich von Kleist (1994)

Filmografie

Actor 

 În sat la noi, (1951)
 Nepoții gornistului, (1953)
 Răsare soarele, (1954)
 Alarmă în munți, (1955)
 Valurile Dunării (1960)
 Soldați fără uniformă, (1960)
 Cerul n-are gratii, (1962)
 Pădurea spînzuraților (1965), ecranizare după romanul Pădurea spânzuraților al scriitorului Liviu Rebreanu. 
 Facerea lumii (1971)
 Decolarea, (1971)
 Ceața, (1973)
 Dragostea începe vineri (1973)
 Mușchetarul român (1975)
 Mastodontul (1975)
 Falansterul (1979)

Regizor 
 La „Moara cu noroc” (1957) - regizor secund
 Erupția, (1957)
 Valurile Dunării (1960)
 Pădurea spînzuraților (1965)
 O scrisoare pierdută (spectacol TV, 1982)

Scenarist 
 Mitrea Cocor, (1952, în colaborare cu Mircea Bodianu și Paul Bortnovschi, regizori: Victor Iliu și Marietta Sadova)
 Nepoții gornistului, (1953, în colaborare cu Mircea Bodianu și Paul Bortnovschi, regia lui Dinu Negreanu)
 Răsare soarele, (1954, în colaborare cu Mircea Bodianu și Paul Bortnovschi, regia lui Dinu Negreanu)
 Pasărea furtunii, (1957, regia lui Dinu Negreanu)

Scenograf 
 Facerea lumii (1971, regia lui Gheorghe Vitanidis)

Cărți 
 Cu gânduri și cu imagini, 2009

Note

Bibliografie 
 „Liviu Ciulei. Cu gândiri și cu imagini”, album autobiografic, 2009

Legături externe 
 Membrii Academiei Române din 1866 până în prezent – C
 
 Cinemagia - Liviu Ciulei
 Filmoteca / Liviu Ciulei
 Guthrie Theater 
 Reacții din lumea teatrului despre moartea lui Liviu Ciulei: Era ultimul mare titan , 25 octombrie 2011, ANDRA DUMITRU, România liberă
 Maia Morgenstern: "Liviu Ciulei era o stea de neatins, un spirit", 26 octombrie 2011, Alexandra Olivotto, Evenimentul zilei
 Gânduri pentru cel plecat: Cu dragoste, despre LIVIU CIULEI, Silvia Kerim, Formula AS - anul 2011, numărul 994

Articole biografice
 Liviu Ciulei a pus piloni rezistenți teatrului, 31 decembrie 2011, MARIA SARBU, Jurnalul Național
 Liviu Ciulei, sabotor ideologic, 19 septembrie 2006, Ion Cristoiu, Jurnalul Național
 A dispărut un creator fără egal, 25 octombrie 2011, Monica Andronescu, Adevărul
 Ciulei – 85 de ani, 7 iulie 2008, Maria Sarbu, Jurnalul Național

Interviuri
 Liviu Ciulei, regizor: „Fiecare spectacol al meu a fost diferit“, 18 ianuarie 2011, Adevărul
  Articol New York Times

Nașteri în 1923
Nașteri pe 7 iulie
Decese în 2011
Decese pe 25 octombrie
 
Regizori de teatru români
Actori ai Teatrului Bulandra
Înmormântări în Cimitirul Bellu